Rezumatul Studiului 8 - Între voinţă şi neputinţă

1. **TRECEREA DE LA LEGE LA HAR. Romani 7:1-6.**
	* Primul soţ: Soţul este legea, adică omul nostru vechi care încearcă să se mântuiască împlinind litera legii. Cât timp suntem căsătoriţi cu legea, suntem supuşi exigenţelor ei.
	* Moartea primului soţ: Când suntem crucificaţi (murim) cu Hristos, moare natura noastră păcătoasă veche şi suntem eliberaţi de condamnare şi de sub stăpânirea păcatului şi a legii.
	* Noua căsătorie: Unindu-se cu mântuitorul înviat, credincioşii renasc din Duh Sfânt şi trăiesc sub influenţa Sa, astfel încât, de aici înainte credinciosul nu Îi mai slujeşte lui Dumnezeu motivat de un sentiment de robie legală sau teamă, ci dintr-un duh nou de libertate şi de dragoste.
	* Rezultatul final înseamnă a aduce rod pentru Dumnezeu; rodul unei vieţi schimbate.
2. **EXPERIENŢA LUI PAVEL. Romani 7:7-11.**
	* Legea nu este păcat. Păcatul este în om, iar legea îl descoperă.
	* Când Pavel a ajuns să înţeleagă natura spirituală a legii, noile cunoştinţe i-au folosit doar ca să îl acuze a fi încălcător şi a trezi în el tot felul de dorinţe rele (v. 8).
	* Când a înţeles că legea, în loc să îl salveze - îl condamna, a murit. Adică, a înţeles că sfârşitul lui era moartea veşnică. (v. 11).
3. **DUHOVNICESC ŞI PĂMÂNTESC. Romani 7:12-14.**
	* *Duhovnicesc*: **Legea**. Legea lui Dumnezeu, ca şi descoperire a caracterului Autorului său şi expresie a gândurilor şi voinţei Sale, este spre binele nostru şi este sfântă, dreaptă şi bună.
	* *Pământesc*: **Păcatul**. Cât timp trăim conform cărnii, suntem vânduţi păcatului.
	* Oamenii cei mai sfinţi sunt carnali în comparaţie cu spiritualitatea legii.
	* Funcţia permanentă a poruncilor este descoperirea normelor de dreptate, convingerea de păcat şi descoperirea nevoii de un Mântuitor. Dacă nu ar fi Legea care să convingă de păcat, Evanghelia ar fi neputincioasă, cel puţin atâta timp cât păcătosul nu ar fi convins de păcatul său, deoarece nu ar simţi nevoia de pocăinţă şi de încredere în Hristos.
4. **PAVEL ÎMPOTRIVA LUI PAVEL. Romani 7:15.**
	* În greacă se folosesc 3 verbe diferite pentru „a face”: „Ceea ce fac [rezultatul acţiunilor mele] nu înţeleg; întrucât nu fac [practic] ceea ce vreau, ci fac ceea ce urăsc [ceea ce sfârşesc a face]”.
5. **LUPTA INTERIOARĂ. Romani 7:16-20.**
	* Ce poate face omul în faţa acestei lupte care se dă în interiorul lui?
	* „Aici este o lucrare pe care omul o poate face. Trebuie să se uite în oglindă, sfânta lege a lui Dumnezeu, să îşi descopere defectele caracterului moral şi să abandoneze păcatele spălându-şi haina caracterului în sângele Mielului” (E.G.W. „Harul minunat al lui Dumnezeu”, 12 august).
6. **CELE DOUĂ LEGI DIN INTERIORUL OMULUI. Romani 7:21-25.**
	* *LEGEA DIN MINTEA MEA*
		+ Cunoaşterea voii lui Dumnezeu descoperită omului;
		+ Este legea lui Dumnezeu înţeleasă şi acceptată de mintea mea;
		+ Mă conduce la Isus Hristos, cel care mă eliberează de păcat.
	* *LEGEA DIN MĂDULARELE MELE*
		+ Forţa malignă care creează probleme în viaţa mea;
		+ Profită de fiecare impuls carnal;
		+ Face sclav păcatului.
	* Numai datorită lui ISUS HRISTOS putem obţine victoria.